KOMISIJOS REGLAMENTAS (EB) Nr. 1502/2006
2006 m. rugsėjo 28 d.
įgyvendinantis Tarybos reglamentą (EB) Nr. 1165/98 dėl trumpojo laikotarpio statistikos dėl leidžiančių nukrypti nuostatų, kurias bus leista taikyti valstybėms narėms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gegužės 19 d. Tarybos reglamentą (EB) Nr. 1165/98 dėl trumpojo laikotarpio statistikos (1), visų pirma į jo 17 straipsnio h punktą,
kadangi:
(1)
Reglamentu (EB) Nr. 1165/98 nustatyta bendra Bendrijos trumpojo laikotarpio statistinių duomenų apie ekonominį ciklą rengimo sistema.
(2)
Reglamentu (EB) Nr. 1158/2005 įvesti nauji kintamieji ir valstybėms narėms nustatyti nauji įsipareigojimai dėl reikalaujamų duomenų ataskaitinių laikotarpių, detalumo lygių ir perdavimo terminų.
(3)
Dėl to reikia keisti nacionalines statistikos sistemas.
(4)
Reglamente (EB) Nr. 1158/2005 nurodyti maksimalūs pereinamieji laikotarpiai konkretiems kintamiesiems, kuriuos gali leisti taikyti Komisija.
(5)
2001 m. kovo 23 d. Komisijos reglamentu (EB) Nr. 606/2001, įgyvendinančiu Tarybos reglamentą (EB) Nr. 1165/98 dėl trumpojo laikotarpio statistikos dėl valstybių narių leidžiančių nukrypti nuostatų (2), priimtų leidžiančių nukrypti nuostatų galiojimas baigėsi.
(6)
Šiame reglamente numatytos priemonės atitinka Statistikos programų komiteto nuomonę.
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1165/98 13 straipsnyje ir Reglamento (EB) Nr. 1158/2005 priede nurodytos leidžiančios nukrypti nuostatos pateikiamos šio reglamento priede.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugsėjo 28 d.